“Чалавек і свет” 4 клас

Раздзел “Гісторыя Беларусі ў паданнях, імёнах і паданнях”

Тэма ўрока: “Ефрасіння Полацкая”

Мэта: плануецца, што к канцу ўрока вучні будуць ведаць: звесткі аб жыцці і лёсе Ефрасінні Полацкай, аб Спасе-Ефрасіннеўскай царкве і Крыжы як культурных каштоўнасцях беларускага народа;

Задачы: стварыць умовы для фарміравання ўменняў вылучаць галоўнае ў прачытанным тэксце, рабіць вынікі, шляхам аналізу гістарычных падзей ; развіваць у вучняў аналітычныя здольнасці; усведамленне вучнямі правіл маральных паводзін на прыкладзе жыцця і дзейнасці Ефрасінні Полацкай.

Абсталяванне: падручнік “Мая Радзіма - Беларусь” 4 клас, малюнкі “Вечавы сход”, “ Ефрасіння Полацкая”, “Святая Сафія”, “Крыж Ефрасінні Полацкай”, “Спаса-Ефрасіннеўская царква”, “Фрэска “Уваход Гасподні ва Ірусалім”” карткі з заданнямі для вучняў.

Ход урока

Арганізацыйны этап

Этап праверкі дамашняга задання (работа на картках)

1. У якім горадзе княжыў Усяслаў? ….
2. Як людзі празвалі Усяслава? ….
3. Як называецца войска князя? ….
4. У якім горадзе быў пабудаваны Сафійскі сабор? ….
5. У якіх гарадах яшчэ былі пабудаваны Сафійскія саборы? ….
6. У якім годзе адбылася бітва на рацэ Нямізе? ….
7. У якім стагоддзі адбылася бітва? ….
8. Дзе працякае рака Няміга? ….
9. Колькі гадоў пражыў Усяслаў Чарадзей? ….

 Падрыхтоўка вучняў да работы на асноўным этапе

На дошцы запісаны імёны: Гарыслава, Прадслава, Анастасія, Рагнеда.

* Знайдзіце лішняе імя. (Прадслава)

Пастаноўка задач урока.

 Знаёмства з планам урока.

1. У грозны час разам з народам.
2. Жыццё, адданае людзям.
3. Крыж Ефрасінні Полацкай.

 Праблемнае пытанне: Ці можна Ефрасінню Полацкую назваць асветніцай?

Этап засваення новых ведаў і спосабаў дзеянняў.

* Як у наш час вырашаюцца самыя важныя пытанні жыцця дзяржавы?

У старадаўнія часы гэтыя пытанні вырашаліся на вечавым сходзе. З дапамогай “Гістарычнага слоўніка” вызначыце лексічнае значэнне слова “веча”.

 У Полацку для вырашэння самых важных пытанняў жыцця княства склікаўся вечавы сход. На яго збіраліся дарослыя мужчыны. Веча мела права здымаць і прызначаць князя, заключаць дамовы з іншымі гарадамі і дзяржавамі. Калі веча не падтрымлівала князя, ён павінен быў пакінуць горад. (Малюнак “Вечавы сход”)

* Прачытайце 1 абзац апавядання на с. 50 падручніка і адкажыце на пытанні: “Як склікалі людзей на сход?”, “Для вырашэння якога пытання збіраліся людзі на плошчы каля Сафійскага сабора?”
* У знакамітага князя Усяслава Чарадзея была ўнучка Прадслава.

 Прачытайце абзац 2 апавядання на с. 50 падручніка і апішыце, якой дзяўчынкай яна была? Чаму ў старажытным Полацку параненых воінаў лячылі ў саборы Святой Сафіі? (Малюнак “Святая Сафія”)(Сцены сабора абаранялі параненых, а вернікі дапамагалі ў лячэнні.)

Самастойная работа.

 Прачытайце 3-5 абзацы апавядання на с. 50-52 падручніка, знайдзіце адказы на пытанні:

1. Для чаго Прадслава пайшла ў манастыр?
2. Якое новае імя яна атрымала?
3. Дзе яна жыла?
4. Чым яна там займалася?
5. Каму дапамагала Ефрасіння?
6. Чаму яна вучыла дзяцей?

 Ефрасіння Полацкая была мудрай настаўніцай. Яна разумела, што навучыць дзяцей чытаць і пісаць важна, але гэтага недастаткова для самастойнага жыцця. (Малюнак “ Ефрасіння Полацкая”)

* Як яна рыхтавала дзяўчынак да самастойнага жыцця?
* Ефрасіння Полацкая вучыла не толькі дзяцей, але і дарослых. Чаму яна магла іх вучыць? (Заклікала спыніць крывавыя войны: “Зброя прыносіць у хаты замест хлеба горыч ды слёзы”.)

 Колькі пражыла Ефрасіння, дакладна ніхто не ведае. Але добрая памяцьаб ёй засталася. Яна стала першай жанчыай сярод усходніх славян, якую царква абвясціла святой. Па жаданні князёўні-манашкі ў Полацку, недалёка ад ракі Палаты, была пабудавана царква. (Малюнак “Спаса-Ефрасіннеўская царква” )Гэтую царкву завуць Спаса-Ефрасіннеўскай. Гэта самы прыгожы будынак 12 ст., які захаваўся да нашага часу.

 Старажытны рукапіс сведчыць, што аднойчы ноччу ўбачыла Ефрасіння прывід – нібыта да яе з’явіўся анёл і параіў ёй пабудаваць цыркву ў Сяльцы на рацэ Палаце. “Паставіла Ефрасіння царкву каменную Святога Спаса, і збудавалі тую царкву за 30 тыдняў”. Захавалася імя будаўніка Іаана, што кіраваў арцеллю мясцовых майстроў, якія за нечувана кроткі тэрмін узвялі царкву-прыгажуню.

 Царква была невялікай, аднакупальнай, мураванай і вызначаласяя строгасцю і прыгажосцю.

 Галоўным упрыгожваннем унутранага ўбранства былі фрэскі. Фрэскі – роспіс сцен вадзянымі фарбамі па свежай тынкоўцы. Фарбы пранікалі ў свежую тынкоўку і разам з ёй цвярдзелі, ад таго рабіліся вельмі трывалымі і доўга захоўваліся. (Малюнак “Фрэска “Уваход Гасподні ва Ірусалім””)

 Напрыканцы жыцця Ефрасіння вырашыла здзейсніць рэлігійны подзвіг: адправіцца ў далёкае і цяжкае падарожжа ў Іерусалім, каб пакланіцца Святой зямлі, дзе жыў Ісус Хрыстос. Там яна і памерла, напэўна, у 1167 г. (па іншым звестках – у 1173 г.) Пазней астанкі Ефрасінні былі перавезены ў Полацк.

Ефрасінню Полацкую праваслаўная царква абвясціла святой. Каталіцкая царква таксама прызнала яе святой. Вернікі лічаць Ефрасінню Полацкую нябеснай заступніцай беларускай зямлі.

Этап першаснай праверкі разумення вывучанага.

Адказы на пытанні 1 – 4 на с. 55 падручніка

Этап замацавання новых ведаў і спосабаў дзеяння.

-Сімвалам чаго з’яўляецца Крых Ефрасінні Полацкай? (Сімвалам хрысціянскай веры і святыняй беларускага народа)

- Якія адносіны да крыжа маюць майстры Лазар Богша і Мікалай Кузьміч? (Лазар Богша па заказе Ефрасінні Полацкай стварыў крыж, а сучасны брэсцкі майстар Мікалай Кузьміч аднавіў вобраз святога крыжа).

 Работа ў парах. Гульня “Летапісцы”

 Прачытайце 7-8 абзацы апавядання на с. 53 падручнікаі тэкст рубрыкі “Цікава ведаць” і знайдзіце адказы на пытанні:

1. Крыж выраблены ў \_\_\_\_\_\_\_ годзе.
2. Крыж заказаны \_\_\_\_\_\_\_\_\_\_\_\_\_\_\_\_\_\_\_\_\_\_\_ .
3. Крыж зроблены майстрам \_\_\_\_\_\_\_\_\_\_\_\_\_\_\_\_.
4. Вышыня крыжа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Крыж быў аздоблены \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Этап абагульнення і сістэматызацыі ведаў

 Адкажыце на пытанне, пастаўленае ў пачатку ўрока: “Ці можна назваць Ефрасінню асветніцай? Чаму?” (Можна: яна перапісвала кнігі, адчыняла школы, вучыла дзяцей)

Этап інфармавання аб дамашнім заданні

 Прачытаць параграф. Скласці вуснае паведамленне на тэму “Жыццё і дзейнасць Ефрасінні Полацкай”

Этап падвядзення выніку ўрока

Этап рэфлексіі.

Прыём “Асацыяцыі”

На кожную літару імя ЕФРАСІННЯ падбіраецца асацыяцыя, звязаная з матэрыялам урока.